Журналістаў цікавілі пытанні паляпшэння якасці прадукцыі. Уладзімір Уладзіміравіч адзначыў, што і ў гэтым плане за гады пяцігодкі ў цэлым і летась у прыватнасці таксама зроблены значны крок наперад. Паспяхова ажыццяўляецца праграма па якасці, якая была прынята яшчэ ў 2002 годзе. За мінулы перыяд Камітэт стандартызацыі, метралогіі і сертыфікацыі пры Савеце Міністраў Рэспублікі Беларусь прызнаў, што сістэма менеджмента якасці амаль у ста прадпрыемстваў вобласці адпавядае патрабаванням СТБ ІСО 9001-2001. Павялічваецца колькасць удзельнікаў і намінантаў рэспубліканскага конкурсу “Лепшая прадукцыя года”. Амаль сорак працэнтаў экспартных паставак Гомельшчыны накіроўваюцца у Маскву, Санкт-Пецярбург, Бранск, іншыя рэгіёны Расіі.